Diari Oficial de la Generalitat Valenciana


Sumari del DOGV 6725, del 01-03-2012 (2012/1873)

RESOLUCIÓ de 9 febrer de 2012, del conseller de Justícia i Benestar Social, per la qual es dóna publicitat als crèdits que han de finançar les ajudes convocades per mitjà de l'Orde de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6725

Data del DOGV
:   01-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/1873


Data del document
:   09-02-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 9 febrer de 2012, del conseller de Justícia i Benestar Social, per la qual es dóna publicitat als crèdits que han de finançar les ajudes convocades per mitjà de l'Orde de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere. [2012/1873]  
L'Orde de 3 de maig de 2007 (DOCV núm. 5507, de 08.05.2007) de la Conselleria de Benestar Social, per la qual s'establix el procediment de concessió i pagament de l'ajuda econòmica prevista en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, dirigida a les víctimes de violència de gènere per a les quals quede acreditada insuficiència de recursos i unes especials dificultats per a obtindre una ocupació, i desplegada en el Reial Decret 1452/2005, de 2 de desembre, pel qual es regula l'ajuda econòmica establida en l'esmentat article 27, establix en la seua disposició addicional primera que anualment, mitjançant una resolució de la Conselleria de Benestar Social, es donarà publicitat als crèdits que vagen a finançar les ajudes regulades en eixa orde.  
Aprovada i publicada la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30.12.2011), en aplicació del que establix la disposició addicional primera de l'esmentada orde i de conformitat amb allò que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, es dóna publicitat als crèdits i a les línies de subvenció destinades al finançament de les ajudes regulades per l'Orde de 3 de maig de 2007, de la Conselleria de Benestar Social.  
En virtut d'això, i fent ús de les facultats que em conferixen l'article 47.11 del Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, resolc:  
  
Primer  
Publicar els crèdits pressupostaris i la línia de subvenció destinats a finançar les ajudes regulades en l'Orde de 3 de maig de 2007 (DOCV núm. 5507, de 08.05.2007), de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, que s'indiquen a continuació, amb càrrec al programa pressupostari 323.10 Promoció de les Famílies i Dona.  
  
  
Denominació: «Ajudes per a dones víctimes de violència de gènere».  
Línia de subvenció: T6383.  
Consignació pressupostària: 338.510 €.  
Procedència i quantia dels fons: fons del Ministeri de Sanitat, Política Social i Igualtat, 338.510 €.  
  
Segon  
De conformitat amb la normativa vigent per a l'exercici 2012, el règim de pagaments de les ajudes regulades en esta orde s'efectuarà amb la justificació prèvia de la situació subvencionada, de conformitat amb el que establix l'article 47.11.e del text refós de la Llei d'Hisenda Pública de la Generalitat Valenciana.  
  
València, 9 de febrer de 2012.- El conseller de Justícia i Benestar Social: Jorge Cabré Rico.